

**Republika e Kosovës**

**Republika Kosova-Republic of Kosovo**

*Qeveria –Vlada-Government*

*Ministria e Kulturës, Rinisë dhe Sportit –Ministarstvo Kulture, Omladine i Sporta-Ministry of Culture, Youth &Sports*

|  |
| --- |
| DEPARTAMENTI I FINANCAVE DHE SHËRBIMEVE TË PËRGJITHSHME **/** DEPARTMENT OF FINANCES AND GENERAL SERVICES **/** DEPARTMAN I FINANSIJA I GENERALNIH USLUGA  ***DIVIZIONI I BURIMEVE NJERËZORE / DIVISION OF HUMAN RESOURCES / DIVIZIJA LJUDSKIH IZVORA*** |

Bazuar në Ligjin Nr. 04/ L-106 për Teatrot, Këshilli Drejtues i Teatrit Kombëtar të Kosovës bën:

**SHPALLJEN E KONKURSIT PUBLIK**

**Titulli i punës:** Udhëheqës Artistik i Teatrit Kombëtar të Kosovës

**Kategoria funksionale /Koeficienti: Pagë fikse**

**Numri i referencës: 04 /2015**

Udhëheqësi Artistik i Teatrit është përgjegjës për çështjet artistike të teatrit, duke përfshirë:

**Detyrat dhe përgjegjësitë:**

1. Propozon politikat artistike të teatrit dhe pas miratimit nga Këshilli drejtues i zbaton ato;
2. Në konsultim me drejtorin e përgjithshëm bënë propozimin e repertorit artistik vjetor para Këshillit drejtues të teatrit;
3. Repertorin e zgjeruar në përpjesëtim dy për një e paraqet për miratim para Këshillit drejtues të teatrit, duke krijuar hapësira për afirmimin e krijimtarisë kombëtare;
4. Udhëheqë punën kreative të ansamblit rezident;
5. Bën recension për çdo vepër skenike para hyrjes në repertorin vjetor të teatrit;
6. Është përgjegjës për realizimin e repertorit vjetor të teatrit;
7. Përcakton regjisorët dhe i ndihmon drejtorit të përgjithshëm në përzgjedhjen e ekipit artistik të shfaqjeve;
8. I bën propozim drejtorit të përgjithshëm për bashkëpunim artistik me artistë dhe institucione teatrore vendore dhe ndërkombëtare;
9. Bashkë me drejtorin e përgjithshëm mbajnë përgjegjësi për çdo shfaqje publike të teatrit;
10. Për punën e tij e njofton drejtorin e përgjithshëm kurse i përgjigjet dhe i raporton Këshillit drejtues të teatrit.

**Procedura e konkurrimit:** Konkurrimi është i hapur për të gjithë kandidatët e interesuar.

**Kualifikimet dhe përvoja:**

1. Diplomë universiteti, nga fusha e teatrit;
2. Kërkohet 5 vite përvojë pune relevante;
3. Njohuria e punës me kompjuter, Word, Excel;
4. Të jetë energjik, të ketë shkathtësi të mira ndërnjërzore dhe të jetë i gatshëm të punojë me orar fleksibil të punës;
5. Te ketë shkathtësi të mira organizative dhe menaxhuese;
6. Aftësi për të kontribuar në grupe punuese;
7. Aftësi për ruajtjen dhe zhvillimin e kontakteve brenda dhe jashtë Teatrit;
8. Njohja domosdoshme e gjuhëve zyrtare të Kosovës;
9. Njohja e gjuhës angleze është përparësi.

**Aktet ligjore dhe nënligjore që rregullojnë mandatin;**

Bazuar ne Ligjin Nr. 04/ L-106 për Teatrot, Mandati i Udhëheqësit Artistik është katër (4) vjeçar, me mundësi të rizgjedhjes edhe për një mandat.

Udhëheqësi Artistik i TKK, zgjidhet me konkurs publik, të cilin e shpalle Ministria e Kulturës, Rinisë dhe Sportit.

**Kushtet e pjesëmarrjes në konkurs:** Të drejtë aplikimi kanë të gjithë shtetasit e Republikës së Kosovës të moshës madhore të cilët kanë zotësi të plotë për të vepruar, kanë mbaruar shkollimin e lartë dhe kanë aftësi profesionale për kryerjen e detyrave.

**Data e mbylljes së konkurrimit: 30.05.2015**

**Paraqitja e kërkesave:** Aplikacioni merret dhe dorëzohet në zyrën 23 të Ministrisë së Kulturës, Rinisë dhe Sportit, Sheshi “Nëna Terezë” nr. 35. Për informata shtesë kontaktoni në numrin 038211921 dhe 038 21144 ( apo në ueb-faqen <http://www.mkrs-ks.org/>). Ministria e Kulturës, Rinise dhe Sportit ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë. Komunitetet jo shumicë dhe pjesëtarët e tyre kanë të drejtë për përfaqësim të drejtë dhe proporcional. Kërkesat e dërguara pas datës së fundit dhe kërkesat e pakompletuara nuk do të pranohen. Për shkak të numrit të madh të kërkesave të pranuara, vetëm kandidatët e përzgjedhur në listën e ngushtë do të kontaktohen.